Spill hos Norsk Rikstoto

Norsk Rikstoto tilbyr flere varianter av spill, både på enkeltløp og spill på fra 2-7 løp.

V75

V75 arrangeres hver lørdag og går ut på å plukke ut vinneren i 7 spesifikke løp. Det utbetales premie for 7,6 og 5 rette. Det utbetales en bonuspott om noen skulle får 7 rette alene. Tilbakebetalingen på spillet er 60%.

V76

V76 er spillemessig identisk med V75, sett bort ifra at det kun er utbetaling for 7 og 6 rette. Det er også en noe høyere tilbakebetaling, dvs 65%.

V65

V65 arrangeres stort sett minst én gang per uke. Spillet går ut på å plukke ut vinneren i 6 spesifikke løp. Det utbetales premie for 6 og 5 rette. Tilbakebetalingen på spillet er 65%.

V64

V64 er spillemessig identisk med V65, men her gis det premie også for 4 rette.

V5

V5 Arrangeres på en eller flere baner de fleste løpsdager. Spillet går ut på å plukke rett vinner i 5 spesifikke løp, alle 5 må være riktig for å få premie. Tilbakebetalingen på spillet er 65%.

V4

V4 går ut på å plukke rett vinner i 4 spesifikke løp. Alle fire må være riktig for å få premie. Tilbakebetalingen på spillet er 75%.

Dagens Dobbel

Dagens Dobbel eller bare DD går ut på å finne riktig vinner i to spesifikke løp. Man må ha begge rett for å få premie. Spillet er som regel blant de siste løpene på dagen. Spillet har en tilbakebetaling på 75%.

Vinner

Vinner er i seg selv Rikstotos enkleste spill, og går ut på å plukke rett vinner i valgt løp. Spillet kan spilles på alle løp. Tilbakebetalingen på spillet er 80%.

Plass

Plass går ut på å plukke en hest som kommer blant topp tre i valgt løp. (Topp to ved 6 eller færre hester til start). Spillet kan spilles på alle løp. Tilbakebetalingen er 80%.

Trippel

Trippel er et pengespill levert av Norsk Rikstoto. Det går ut på å tippe de tre første hestene i mål i riktig rekkefølge. Spillet kan idag spilles i alle trav- og galoppløp arrangert på en norsk totalisatorbane. I mange år var spillet forbeholdt galoppsporten, men det ble etterhvert åpnet for å spille det i travløp også. Spillet er blitt populært da det ofte gir veldig høye odds, ettersom det er det vanskeligste ettløpsspillet som er i Norge. Premien utregnes ved hjelp av odds, det vil si hvor mye innsats som er satt på vinnerkombinasjonen i forhold til premiepotten. For å finne ut hvilken gevinst man sitter igjen med, tar man oddsen og ganger den med beløpet som er satset på kombinasjonen. Det vil si at hvis du har satset 10 kr og oddsen er 11,20, får du utbetalt 112 kr.
Man kan ikke satse på hester som ikke er med, og blir en eller flere av hestene man har satset på strøket etter at man har spilt, får man tilbake innsatsen.
Ved spill på utenlandske baner blir spillet ofte ikke tilbudt, eller bare tilbudt på enkelte løp.
70 % av innsatsen i trippel går til premiepotten.

Duo

Duo minner om trippel, men her skal man kun finne de to første hestene i rett rekkefølge i mål. Spillet har variert mellom å bli tilbudt på alle norske løp, og bare å bli tilbudt på Galopp. 75% av innsatsen gis tilbake i premier.

Tvilling

Tvilling går ut på å  plukke de to første hestene i mål uavhengig av rekkefølge. Spillet tilbys gjerne der Duo ikke er tilgjengelig. 75% av innsatsen gis tilbake i premier